**S-a dus libertatea de ieri**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

S-a dus libertatea de ieri

...

S-a dus libertatea de ieri

S-a dus viața frumoasă,

Suntem ținuți în lesă și-n casă

Cu botniță, de aceiași hingheri!

..

Suntem iarăși cu masca pe față

În pragul iernii ce vine,

Ne umplu din nou de rușine

Cei ce ne fură din viață!

...

Lumea cu totul se schimbă,

Străzile din nou sunt pustii,

Liber, doar moartea se plimbă

Să-și ia recolta de vii!

...

Prin spitale, oamenii mor

Când păpușarii lumii decid

Și-n numele Dumnezeului lor,

Se moare doar de covid!

...

E o toamnă rece cu ploi,

Dar ne așteaptă o iarnă,

Zăpezile să și le-aștearnă,

Să ascundă o parte din noi!